am samstig hämer vorgah uf dä koko head z'gah (de isch gad da wo mir wohnet) und dä sunneufgang go aluege. für das han i am 3.20 müsse ufstah wil mer öpe am 6i händ welle dobe si. sunne gaht öpe am habli 7i uf. am 4i simer dän mit em auto  abgholt worde und zum koko head gfahre. det hämer dän es ziitli gsuecht bis mer dä istig gfunde händ, da nüt agschriebe gsi isch unds natürli dunkel gsi isch:S mir sind 9lüüt gsi und es sind dän no 5 wiiteri lüüt vo eusere schuel mitcho wo mer bim ufstieg troffe händ. es isch en mega steile wäg und es sind nur stägene:S es isch wie es zug gleis gmacht wo sich vo zunderst bis zoberst uezieht. zum glück ischs dunkel gsi bim ufstieg so das mer nöd die ganz stäge gseh händ;) es stuck isch dän rächt kritisch gsi. a  dä einte stell häts öpe en 5m tüüfe abgrund wo du nur no das gleis unter dir gah häsch und drüber klättere/balancier muesch. isch natürli dopplet so schwirig wäns dunkel isch u du no e taschelampe i dä hand häsch:S aber zum glück händs all unfall frei drüber gschaft:) dobe acho hämer eus igrichtet, zmörgelet und gwartet bis sunne cho isch. isch würkli en mega schöne sunneufgang gsi händ echt glück gah das es nöd bewölkt gsi isch. nachdem jede gässe hät u sini föteli gmacht hät ischs wieder an abstieg gange.  det hämer dän au s'ganze usmass vo däre stäge gseh;) am nami simer dän no kurz an strand und aschlüssend ischs as geburi fästli vo dä einte kollegin gange wo 21i worde isch. da ich gwüsst han das si erbeeri genau so gern hät wie ich han ich e schüssle mit frische erdbeeri und rahm zum dessert bracht. si hät natürli mega freud gah suscht gits ja a ihrem geburi nie erdbeeri;) party isch echt super gsi. hät u viel feins ässe geh. dip, fruchtspiessli, salat und jede menge dessert:) sind all chli gmüetlich  zämeghocket, händ gässe u gredet. i hawaii häts rächt viel kakerlake wäg dä wermi und alles. eini isch dän au die ganz ziit umekrabbelet und die eint kollegin hät dän gfunde si nähm si id hand und tüg si uf d'wiise, da kakerlake aber so krabblet hät, isch si verschrocke und hät si voll am geburi chind agschmisse. haha händ mir glachet:D